ડાબેરી શાસનમાં ઉદ્યોગો ભાંગ્યા અને આખરે લાંબી લડત બાદ મમતા બેનરજી ડાબેરીઓને હરાવી શક્યાં. શિવસેનાએ આવી જ લડત મુંબઈમાં ચલાવી હતી, પણ તેમાં ભેદ હતો. કામદાર યુનિયનો દ્વારા શિવસેના તાકાત મેળવતી હતી. ડાબેરીઓની તાકાત પણ કામદાર યુનિયનો હતાં. પણ શિવેસના એટલે જમણેરી અને સીપીઆઈ, સીપીઆઈ (એમ) એટલે ડાબેરી. બે સામસામેના છેડાં. મમતાએ ડાબેરીઓ સામે લડત આપી, પણ તે પોતે પણ એક અર્થમાં ડાબેરી અને જમણેરી નીતિના કટ્ટર વિરોધી. પશ્ચિમ બંગમાં વિશાળ મુસ્લિમ વોટબેન્કને ધ્યાનમાં રાખીને મમતાએ સેક્યુલરિઝમનું ગાણું ગાવું પડે.